**ตัวอย่างรูปเล่มการติดตามและององประเมินผล**

**รายงานผล**

**การติดตามและประเมินผลแผนพัฒนาท้องถิ่น**

**องค์การบริหารส่วนตำบลบ้านนา**

**อำเภอ เมือง จังหวัด ชุมพร**

**ประจำปีงบประมาณ พ.ศ. 2564**

**สำนักปลัดองค์การบริหารส่วนตำบลบ้านนา**

**อำเภอ เมือง จังหวัด** ชุมพร

**คำนำ**

ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ.๒๕๔๘ หมวด ๖ ข้อ ๒๙และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๙ ข้อ ๑๓ และ ข้อ ๑๔ (ฉบับที่ 3) พ.ศ.2561 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น โดยคณะกรรมการติดตามและประเมินแผนพัฒนามีหน้าที่ดำเนินการติดตามและประเมินผลแผนพัฒนาขององค์กรปกครองส่วนท้องถิ่น ซึ่งคณะกรรมการจะต้องดำเนินการกำหนดแนวทาง วิธีการในการติดตามและประเมินผลแผนพัฒนาดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน

ดังนั้นเพื่อให้การติดตามและประเมินผลแผนเป็นไปด้วยความถูกต้องและตามระเบียบดังกล่าว

มีประสิทธิภาพ คณะกรรมการติดตามและประเมินผลแผนพัฒนาองค์การบริหารส่วนตำบลบ้านนาจึงได้ดำเนินการติดตามและประเมินผลแผนพัฒนาองค์การบริหารส่วนตำบลบ้านนาปีงบประมาณพ.ศ.2564 (เดือนตุลาคม พ.ศ.2563 – เดือนกันยายน พ.ศ.2564) ขึ้นเพื่อรายงานและเสนอความเห็นที่ได้จากการติดตามให้นายกองค์การบริการส่วนตำบลบ้านนา คณะกรรมการหวังเป็นว่ารายงานผลการติดตามฉบับนี้จะสามารถเป็นประโยชน์อย่างยิ่งในการพัฒนาองค์การบริหารส่วนตำบลบ้านนา สามารถแก้ไขปัญหาให้กับประชาชนและทำให้ประชาชนเกิดความพึงพอใจสูงสุด

คณะกรรมการติดตามและประเมินผล

แผนพัฒนาองค์การบริหารส่วนตำบลบ้านนา

**สารบัญ**

**เรื่อง หน้า**

**ส่วนที่ ๑ บทนำ**

1. ความสำคัญของการติดตามและประเมินผล ๑

2. วัตถุประสงค์ของการติดตามและประเมินผล ๒

3. ขั้นตอนการติดตามและประเมินผล ๓

4. เครื่องมือการติดตามและประเมินผล ๖

5. ประโยชน์ของการติดตามและประเมินผล ๙

**ส่วนที่ ๒ การติดตามและประเมินผล**

1. สรุปผลการติดตามและประเมินผล ปีงบประมาณ พ.ศ.2563 ๑๐

2. แนวทางการติดตามและประเมินผล ปีงบประมาณ พ.ศ.2563 ๒๕

**ส่วนที่ ๓ ผลการวิเคราะห์การติดตามและประเมินผล**

1. ผลการพิจารณาการติดตามและประเมินผลยุทธศาสตร์

เพื่อความสอดคล้องแผนพัฒนาท้องถิ่น ๓๔

2. ผลการพิจารณาการติดตามและประเมินผลโครงการ ๓๗

เพื่อความสอดคล้องแผนพัฒนาท้องถิ่น ๓๗

3. การวิเคราะห์เชิงปริมาณ ๓๘

4. การวิเคราะห์เชิงคุณภาพ ๔๒

5. สรุปผลการวิเคราะห์การติดตามและประเมินผล ๔๕

**ส่วนที่ ๔ สรุปผล ข้อสังเกตและข้อเสนอแนะ**

1. สรุปผลการพัฒนาท้องถิ่นในภาพรวม ๕๖

2. ข้อเสนอแนะในการจัดทำแผนพัฒนาท้องถิ่นในอนาคต ๖๑

**ภาคผนวก**

1. คำสั่งคณะกรรมติดตามและประเมินผลแผนพัฒนาก
2. แบบสำรวจความพึงพอใจของประชาชน ข
3. รายงานผลระบบอีแพลนค

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ส่วนที่ 1 บทนำ**

**\*\*\*\*\*\*\*\*\*\*\*\*\*\*\*\*\*\*\*\*\***

**1. ความสำคัญของการติดตามและประเมินผล**

การติดตาม (Monitoring) และ การประเมิน (Evaluation) เป็นกระบวนการที่แตกต่างกันมีจุดหมาย ไม่เหมือนกัน แต่กระบวนการทั้งสองมีความเกี่ยวข้องสัมพันธ์กัน และเมื่อนำแนวคิดและหลักการติดตามและประเมินผล (Monitoringand Evaluation) มาประสานใช้ด้วยกันอย่างเหมาะสม จะช่วยให้ผู้บริหารท้องถิ่น พนักงานส่วนตำบล พนักงานจ้าง สมาชิกสภาองค์การบริหารส่วนตำบล สามารถกำกับดูแล ทบทวน และพัฒนางาน พัฒนาท้องถิ่นตามแผนงาน โครงการได้อย่างมีประสิทธิภาพและประสิทธิผล การติดตามและประเมินผลแผนพัฒนาท้องถิ่นขององค์การบริหารส่วนตำบลบ้านนา จึงเป็นการติดตามผลที่ให้ความสำคัญ ดังนี้

1. ผลการปฏิบัติงานของผู้รับผิดชอบแต่ละแผนงาน โครงการเพื่อการพัฒนาองค์การบริหารส่วนตำบลบ้านนาหรือกิจกรรมต่าง ๆ ที่ดำเนินการหรือไม่ได้ดำเนินการตามแผนพัฒนาท้องถิ่นที่ได้กำหนดไว้หรือไม่ รวมทั้งงบประมาณในการดำเนินงาน

2. ผลการใช้ปัจจัยหรือทรัพยากรต่าง ๆ ในการพัฒนาองค์การบริหารส่วนตำบลบ้านนาตรวจสอบดูว่าแผนงาน โครงการเพื่อการพัฒนาได้รับปัจจัยหรือทรัพยากรทั้งด้านปริมาณ และคุณภาพตามระยะเวลาที่กำหนดไว้หรือไม่อย่างไร

3. ผลการดำเนินงาน ตรวจสอบดูว่าได้ผลตรงตามเป้าหมายที่กำหนดไว้หรือไม่เพียงใด มีปัญหาอุปสรรคอะไรบ้าง ทั้งในด้านการจัดทำแผนพัฒนาท้องถิ่น การดำเนินการตามแผนงานและโครงการเพื่อการพัฒนาท้องถิ่น และขั้นตอนต่าง ๆ ในการดำเนินการตามโครงการเพื่อการพัฒนาท้องถิ่น

4. ความสำคัญของการติดตามและประเมินแผนเป็นเครื่องมือสำคัญในการทดสอบผลการดำเนินงานตามภารกิจขององค์การบริหารส่วนตำบลบ้านนาว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรมและเกิดความชัดเจนที่จะทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนาท้องถิ่น (พ.ศ. 2561-2565) โครงการ กิจกรรมต่าง ๆ ซึ่งอาจเกิดจากผู้บริหารท้องถิ่น สมาชิกสภาท้องถิ่น ปลัด/รองปลัดองค์การบริหารส่วนตำบลบ้านนาผู้บริหารระดับหัวหน้าสำนัก/ผู้อำนวยการกอง บุคลากรขององค์การบริหารส่วนตำบลบ้านนา สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงาน โครงการพัฒนาให้เกิดความสอดคล้องกับสภาพพื้นที่ สภาพแวดล้อมในสังคมภายใต้ความต้องการและความพึงพอใจของประชาชนตำบล/องค์การบริหารส่วนตำบลบ้านนา

**บทสรุปของความสำคัญก็คือ** ในการไปสู่การวางแผนการพัฒนาในปีต่อ ๆ ไปเพื่อให้เกิดผลสัมฤทธิ์เชิงคุณค่าในกิจการสาธารณะมากที่สุดและเมื่อพบจุดแข็งก็ต้องเร่งรีบดำเนินการและจะต้องมีความสุขุมรอบคอบในการดำเนินการขยายโครงการ งานต่าง ๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบปัญหาและอุปสรรคก็จะต้องตั้งรับให้มั่น รอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรค เมื่อพบจุดอ่อนต้องหยุดและถดถอยปัญหาลงให้ได้ ดำเนินการปรับปรุงให้ดีขึ้นตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรหรือผู้มีส่วนได้เสียในองค์การบริหารส่วนตำบลบ้านนาให้เกิดประโยชน์เพื่อดำเนินการขยายแผน โครงการ งานต่าง ๆ พร้อมการปรับปรุงและเร่งรีบดำเนินการ สิ่งเหล่านี้จะถูกค้นพบเพื่อให้เกิดการพัฒนาองค์การบริหารส่วนตำบลบ้านนาโดยการติดตามและประเมินผลซึ่งส่งผลให้เกิดกระบวนการพัฒนาอย่างเข้มแข็งและมีความยั่งยืน เป็นไปตามเป้าหมายประสงค์ที่ตั้งไว้ได้อย่างดียิ่ง

**2. วัตถุประสงค์ของการติดตามและประเมินผล**

การติดตามและประเมินผลแผนพัฒนาท้องถิ่นมุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงการ หรือศึกษาระหว่างดำเนินการตามโครงการเพื่อการพัฒนาท้องนั้นว่ามีปัญหาใดควรปรับปรุงเพื่อการบรรลุเป้าหมาย ติดตามและประเมินผลแผนงาน โครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงได้กำหนดเป็นวัตถุประสงค์ได้ดังนี้

1. เพื่อเป็นเครื่องมือในการบริหารราชการท้องถิ่นขององค์การบริหารส่วนตำบลบ้านนาซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพและประสิทธิผล

2. เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้

3. เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นขององค์การบริหารส่วนตำบลบ้านนา

4. เพื่อทราบถึงสถานภาพการบริหารการใช้จ่ายงบประมาณของ อบต.บ้านนา

5. เพื่อสร้างความรับผิดชอบของผู้บริหารท้องถิ่น ปลัด/รองปลัดผู้บริหารระดับสำนัก/กองทุกระดับขององค์การบริหารส่วนตำบลบ้านนาที่จะต้องผลักดันให้การดำเนินการตามแผนงาน โครงการต่าง ๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนในตำบลบ้านนาหรือสังคมส่วนรวมมากที่สุด

6. เพื่อติดตามและประเมินผลการดำเนินงานตามตัวชี้วัดร้อยละความสำเร็จของปฏิบัติงานตามแผนงาน/โครงการของสำนัก/กอง/ฝ่ายต่างๆ ในปีงบประมาณ พ.ศ.2564

**3. ขั้นตอนการติดตามและประเมินผล**

ระเบียบกระทรวงมหาดไทย ว่าด้วยการจัดทำแผนพัฒนา ขององค์การบริหารส่วนตำบล พ.ศ. 2548 และแก้ไขเพิ่มเติม (ฉบับที่ 3) พ.ศ.2561 ข้อ 29 กำหนดว่า คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

(1) กำหนดแนวทาง วิธีการในการติดตามและประเมินผลแผนพัฒนา

(2) ดำเนินการติดตามและประเมินผลแผนพัฒนา

(3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

(4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

**3.1 การดำเนินการติดตามและประเมินผล**

คณะกรรมการติดตามและประเมินผลแผนพัฒนาท้องถิ่น มีจำนวน 11 คน ประกอบด้วย

1) สมาชิกสภาท้องถิ่นที่สภาท้องถิ่นคัดเลือก จำนวน 3 คน

2) ผู้แทนประชาคมท้องถิ่นที่ประชาคมท้องถิ่นคัดเลือก จำนวน 2 คน

3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน 2 คน

4) หัวหน้าส่วนการบริหารที่คัดเลือกกันเอง จำนวน 2 คน และผู้ทรงคุณวุฒิที่ผู้บริหารท้องถิ่นคัดเลือก จำนวน 2 คน

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านนาต้องดำเนินการให้การติดตามและประเมินผลแผนพัฒนาท้องถิ่นบรรลุวัตถุประสงค์ตามแผนพัฒนาท้องถิ่น ดังนี้

1. ประชุมเพื่อกำหนดกรอบแนวทาง และวิธีการติดตามและประเมินผลแผนพัฒนาท้องถิ่นโดยการกำหนดกรอบ แนวทาง วิธีการ และห้วงเวลาให้เหมาะสมกับองค์การบริหารส่วนตำบลบ้านนา

2. ดำเนินการติดตามและประเมินพัฒนาท้องถิ่นตามกรอบแนวทาง วิธีการ และห้วงเวลาที่กำหนด โดยสามารถติดตามและประเมินผลได้ตลอดระยะเวลา

3. รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อดำเนินการต่อไป

**3.2 การกำหนดแนวทางและวิธีการ**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านนา ได้กำหนดการแบ่งขั้นตอนเพื่อเป็นการกำหนดแนวทางและวิธีการสำหรับการติดตามและประเมินผลแผนพัฒนาขององค์การบริหารส่วนตำบลบ้านนาดังนี้

2.1 การกำหนดวัตถุประสงค์และขอบเขตการติดตามและประเมินผล การติดตามยุทธศาสตร์และโครงการเพื่อการพัฒนาท้องถิ่น จะเริ่มดำเนินการศึกษาและรวบรวมข้อมูลของโครงการที่จะติดตามว่ามีวัตถุประสงค์หลักอะไร มีการกำหนดการติดตามและประเมินผลไว้หรือไม่ (ซึ่งดูได้จากการกำหนดตัวชี้วัด : KPI) ถ้ากำหนดไว้แล้วมีความชัดเจนเพียงใด ใครเป็นผู้รับผิดชอบ ใครเป็นผู้ใช้ผลการติดตาม เป็นต้น จากนั้นศึกษาว่าผู้ใช้ผล การนำผลไปใช้ประโยชน์อย่างไร เมื่อใด ข้อมูลหลัก ๆ ที่ต้องการคืออะไร ต้องการให้รายงานผลอย่างไร มีข้อเสนอแนะในการติดตามผลอย่างไร ซึ่งการศึกษาดังกล่าวอาจใช้วิธีสัมภาษณ์และ/หรือสังเกตแล้วนำผลที่ได้มากำหนดเป็นวัตถุประสงค์และขอบเขตในการติดตาม

2.2 วางแผนติดตามและประเมินผล จะนำวัตถุประสงค์และขอบเขตในการติดตามงานจาก ข้อ 2.1 มาวิเคราะห์ แล้วเขียนรายละเอียด ซึ่งประกอบด้วย ประเด็นหลัก ๆ คือ วัตถุประสงค์การติดตามแหล่งข้อมูล เวลาที่เก็บข้อมูล วิธีการเก็บรวบรวมข้อมูล และวิธีการวิเคราะห์ข้อมูล จากนั้นสร้างเครื่องมือซึ่งส่วนใหญ่จะเป็นแบบสัมภาษณ์หรือแบบสอบถาม กำหนดการทดลองและปรับปรุงเครื่องมือ

2.3 ดำเนินการหรือปฏิบัติตามแผนพัฒนาท้องถิ่นเป็นการดำเนินการตามวัตถุประสงค์และขั้นตอนที่ได้กำหนดไว้ ซึ่งสิ่งสำคัญที่ต้องการในชั้นนี้ คือ ข้อมูลจากแหล่งต่าง ๆ ดังนั้น แม้จะวางแผนพัฒนาท้องถิ่นไว้ดีและได้ข้อมูลที่มีคุณภาพเพียงใดก็ตาม แต่ถ้าในเชิงปริมาณได้น้อยก็ต้องติดตามเพิ่มจนกว่าจะได้ครบขั้นต่ำตามที่กำหนดไว้ตามแผนพัฒนาท้องถิ่น

2.4 การวิเคราะห์ข้อมูลเป็นการวิเคราะห์ตามวัตถุประสงค์ของการติดตามที่กำหนดไว้ แต่ละโครงการตามตัวชี้วัดที่กำหนดไว้ โดยอาจใช้วิธีการทางสถิติพื้นฐาน เช่น การแจงนับ ค่าร้อยละ ค่าเฉลี่ย ค่าเบี่ยงเบนมาตรฐาน จำนวน เป็นต้น หรืออาจใช้การวิเคราะห์แบบ Matrix การพรรณนาเปรียบเทียบ การเขียนFlow Chart การแสดงแผนภูมิแกนท์ (Gantt Chart) หรืออาจใช้หลาย ๆ วิธีประกอบกันตามความเหมาะสมของพื้นที่องค์การบริหารส่วนตำบลบ้านนา

2.5 รายงานตามแบบแผนพัฒนาท้องถิ่นเป็นการรายงานให้ผู้เกี่ยวข้องทราบโดยรายงานตามแบบที่กำหนดไว้ตามแผนพัฒนาท้องถิ่น ทั้งนี้ การรายงานผลการติดตามแผนงานโครงการหนึ่ง ๆ อาจมีหลายลักษณะก็ได้ตามความเหมาะสมขององค์การบริหารส่วนตำบลบ้านนาในการรายงานผลการติดตามโครงการอาจเขียนเป็นรายงานเชิงเทคนิคซึ่งประกอบด้วยก็ได้ความเป็นมาของโครงการที่จะติดตามโดยสรุปวัตถุประสงค์และประโยชน์ที่คาดว่าจะได้รับจากการติดตาม ซึ่งจะปรากฏในส่วนที่ 2 และส่วนที่ 3

2.6 รายงานผล คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาขององค์การบริหารส่วนตำบลบ้านนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่นขององค์การบริหารส่วนตำบลบ้านนาโดยอย่างน้อยปีละหนึ่งครั้งภายในเดือนธันวาคมของทุกปี

2.7 การวินิจฉัยสั่งการการนำเสนอเพื่อให้เกิดการเปลี่ยนแปลง ปรับปรุง แก้ไขที่ดี หลังจากคณะกรรมการติดตามและประเมินผลแผนพัฒนาขององค์การบริหารส่วนตำบลบ้านนาหรือผู้เกี่ยวข้องหรือผู้มีอำนาจในสำนัก กอง ฝ่ายต่าง ๆ ได้รับรายงานสรุปแล้วจะวินิจฉัย/สั่งการ เพื่อแก้ไขปัญหาที่ได้จากรายงานสรุป ซึ่งอาจกระทำโดยตรงหรือเสนอรายงานตามสายบังคับบัญชาก็ได้ตามความเหมาะสมต่อผู้บริหารท้องถิ่น

**4. การรายงานผล**

คณะกรรมการติดตามและประเมินผลแผนพัฒนาขององค์การบริหารส่วนตำบลบ้านนามีอำนาจหน้าที่ในการรายงานผลและเสนอความเห็น ซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาขององค์การบริหารส่วนตำบลบ้านนา โดยอย่างน้อยปีละหนึ่งครั้งภายในเดือนธันวาคม ของทุกปี

**ขั้นตอนการรายงานผล**

เสนอ

รายงานผล

เสนอ

เสนอ

เสนอ

**ภายในเดือนธันวาคม**

ประกาศผลการติดตามและประเมินผลแผนพัฒนาให้ประชาชนในตำบล/องค์การบริหารส่วนตำบลบ้านนา ทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน

**5. เครื่องมือการติดตามและประเมินผล**

เครื่องมือการติดตามและประเมินผลแผนพัฒนาท้องถิ่น (Monitoring and evaluation tools for local development plans) เป็นสิ่งของ วัสดุ  อุปกรณ์หรือเทคนิควิธีการที่คณะกรรมการติดตามและประเมินผลแผนพัฒนาองค์การบริหารส่วนตำบลบ้านนาใช้ในการเก็บข้อมูลการติดตามผลรวมทั้งโดยการพิจารณาเลือกใช้เครื่องมือและเทคนิควิธีการที่คณะกรรมการติดตามและประเมินผลแผนพัฒนาท้องถิ่นได้คิดสร้างไว้เพื่อใช้ในการติดตามและประเมินผล เช่น  แบบสอบถามวัดทัศนคติ มาตราส่วนประมาณค่า และวิธีการ เป็นต้น และหรือโดยการสร้างเครื่องการติดตามและประเมินผลแผนพัฒนาท้องถิ่นได้แก่ แบบสอบถาม (Questionnaires)  แบบสัมภาษณ์  (Interview) และแบบสังเกตการณ์  (Observation) เป็นต้น  โดยอาศัยสภาพพื้นที่ทั่วไป อำนาจหน้าที่ ภารกิจขององค์การบริหารส่วนตำบลบ้านนารวมถึงผู้มีส่วนได้เสียในท้องถิ่นรวมทั้งเกณฑ์มาตรฐานแบบต่างๆ ที่ได้กำหนดขึ้นหรือการนำไปทดลองใช้เพื่อปรับปรุงแก้ไขแล้ว จึงนำเครื่องมือการติดตามและประเมินผลแผนพัฒนาท้องถิ่นไปใช้ในการปฏิบัติงานจริงหรือภาคสนาม  ดำเนินการสำรวจและเก็บข้อมูล วิเคราะห์ข้อมูล สรุปข้อมูลที่เป็นจริงต่อไป

**5.1 กรอบและแนวทางในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านนากำหนดกรอบและแนวทางในการติดตามและประเมินผล ดังนี้

5.1.1 กำหนดกรอบเวลา (Time&TimeFrame) โดยกำหนดกรอบระยะเวลา ดังนี้

1) ประชุมคณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านนาปีละ 1 ครั้ง

2) สรุปผลการติดตามและประเมินผลทุกไตรมาส และสรุปภาพรวมของปีที่ผ่านมาทุกครั้ง

3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นภายในกำหนดเวลา เพื่อให้ผู้บริหารท้องถิ่นเสนอสภาท้องถิ่น/คณะกรรมการพัฒนาท้องถิ่น ภายในระยะเวลาที่กำหนด

5.1.2 ความสอดคล้อง (Relevance) เป็นความสอดคล้องของยุทธศาสตร์ แผนงาน โครงการ (หรือผลผลิต) ที่ได้กำหนดขึ้นมีความสอดคล้องและนำไปกำหนดเป็นวิสัยทัศน์ขององค์การบริหารส่วนตำบล

5.1.3 ความเพียงพอ (Adequacy) กำหนดทรัพยากรสำหรับการดำเนินการติดตามและประเมินผลประกอบด้วยคน เงิน วัสดุ อุปกรณ์ เครื่องมือในการปฏิบัติงานตามศักยภาพโดยนำเครื่องมือที่มีอยู่จริงในองค์การบริหารส่วนตำบลบ้านนามาปฏิบัติงาน

5.1.4 ความก้าวหน้า (Progress) กรอบของความก้าวหน้าแผนงาน โครงการต่าง ๆ จะวัดจากรายการที่เป็นโครงการในรอบ 4 ปี วัดได้จากช่องปีงบประมาณและที่ผ่านมา โครงการที่ต่อเนื่องจากปีงบประมาณที่ผ่านมา

5.1.5 ประสิทธิภาพ (Efficiency) เป็นการติดตามและประเมินผลความสัมพันธ์กันระหว่างผลผลิตหรือผลที่ได้รับจริงกับทรัพยากรที่ถูกใช้ไปในการพัฒนาท้องถิ่นขององค์การบริหารส่วนตำบลบ้านนาซึ่งสามารถวัดได้ในเชิงปริมาณ ขนาด ความจุ พื้นที่ จำนวน ระยะเวลา เป็นต้น

5.1.6 ประสิทธิผล (Effectiveness) เป็นผลที่ได้จากประสิทธิภาพทำให้เกิดผลลัพธ์และผลผลิต (Outcome and Output) ซึ่งสามารถวัดได้ในเชิงปริมาณและเชิงคุณภาพหรือวัดได้เฉพาะเชิงคุณภาพ ซึ่งวัดเป็นความพึงพอใจหรือสิ่งที่ประชาชนชื่นชอบหรือการมีความสุข เป็นต้น

กำหนดแนวทางการวิเคราะห์สภาพแวดล้อมการติดตามและประเมินผลมีความจำเป็นที่จะต้องวิเคราะห์สภาพแวดล้อมขององค์การบริหารส่วนตำบลบ้านนาทั้งในระดับหมู่บ้านและระดับตำบล และอาจรวมถึงอำเภอ....และจังหวัด....ด้วย เพราะว่ามีความสัมพันธ์และปฏิสัมพันธ์ในเชิงการพัฒนาท้องถิ่นแบบองค์รวมของจังหวัดเดียวกัน

**5.2 ระเบียบ วิธีในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านนากำหนดระเบียบ วิธีในการติดตามและประเมินผล ดังนี้

5.2.1 ระเบียบในการติดตามและประเมินผลแผนพัฒนา ระเบียบวิธีในการติดตามและประเมินผลมีองค์ประกอบใหญ่ ๆ ที่สำคัญ 3 ประการ คือ

1) ผู้เข้าร่วมติดตามและประเมินผล

2) เครื่องมือ

3) กรรมวิธีหรือวิธีการต่าง ๆ

5.2.2 วิธีในการติดตามและประเมินผลแผนพัฒนา

1) การออกแบบการติดตามและประเมินผล การออกแบบเพื่อการติดตามและประเมินผลแผนพัฒนามีเป้าหมายเพื่อมุ่งตอบปัญหาการติดตามและประเมินผลได้อย่างตรงประเด็น อธิบายหรือควบคุมความผันแปรของโครงการเพื่อการพัฒนาท้องถิ่นที่จะเกิดขึ้นได้

2) การสำรวจ (survey) เป็นการรวบรวมข้อมูลจากบันทึกหรือทะเบียนที่ผู้รับผิดชอบโครงการจัดทำไว้แล้ว หรืออาจเป็นข้อมูลที่คณะกรรมการติดตามและประเมินผลต้องจดบันทึก (record) สังเกต(observe) หรือวัด (measurement) โดยคณะกรรมการติดตามและประเมินผลจะดำเนินการในพื้นที่จากผู้มีส่วนเกี่ยวข้อง เจ้าหน้าที่ บุคลากรขององค์การบริหารส่วนตำบลบ้านนาเป็นข้อมูลที่มีอยู่ตามธรรมชาติ พฤติกรรม ความต้องการ ซึ่งศึกษาได้โดยวิธีการสังเกตและสามารถวัดได้

**5.3 กำหนดเครื่องมือที่ใช้ในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านนากำหนดเครื่องมือที่ใช้ในการติดตามและประเมินผลดังนี้

5.3.1 การทดสอบและการวัด (Tests & Measurements) วิธีการนี้จะทำการทดสอบและวัดผล เพื่อดูระดับการเปลี่ยนแปลง ซึ่งรวมถึงแบบทดสอบต่างๆ การประเมินการปฏิบัติงานและแนวทางการวัด จะใช้เครื่องมือใดในการทดสอบและการวัดนั้นเป็นไปตามความเหมาะสมของโครงการพัฒนาท้องถิ่น เป็นต้น

5.3.2 การสัมภาษณ์ (Interviews) อาจเป็นการสัมภาษณ์เดี่ยว หรือกลุ่มก็ได้ การสัมภาษณ์เป็นการยืนยันว่า ผู้มีส่วนเกี่ยวข้อง ผู้ได้รับผลกระทบมีความเกี่ยวข้องและได้รับผลกระทบในระดับใด โดยทั่วไปการสัมภาษณ์ถูกแบ่งออกเป็น 2 ประเภท คือ การสัมภาษณ์แบบเป็นทางการหรือกึ่งทางการ (formal or semi-formal interview) ซึ่งใช้แบบสัมภาษณ์แบบมีโครงสร้าง (structure interviews) ดำเนินการสัมภาษณ์ และการสัมภาษณ์แบบไม่เป็นทางการ (informal interview) ซึ่งคล้ายๆ กับการพูดสนทนาอย่างไม่มีพิธีรีตองไม่เคร่งครัดในขั้นตอน

5.3.3 การสังเกต (Observations) คณะกรรมการติดตามและประเมินผลแผนพัฒนาองค์การบริหารส่วนตำบลบ้านนาใช้การสังเกตเพื่อเฝ้าดูว่ากำลังเกิดอะไรขึ้นกับการพัฒนาท้องถิ่นขององค์การบริหารส่วนตำบลบ้านนามีการบันทึกการสังเกต แนวทางในการสังเกต และกำหนดการดำเนินการสังเกต

(1) การสังเกตแบบมีส่วนร่วม (Participant observation) เป็นวิธีการสังเกตที่คณะกรรมการติดตามและประเมินผลเข้าไปใช้ชีวิตร่วมกับประชาชาชนในหมู่บ้านหรือตัวบุคคล ชุมชน มีกิจกรรมร่วมกัน

(2) การสังเกตแบบไม่มีส่วนร่วม (Non-participant observation) หรือการสังเกตโดยตรง (Direct observation) เป็นการสังเกต บันทึกลักษณะทางกายภาพ โครงสร้าง และความสัมพันธ์ของผู้มีส่วนได้เสียในองค์การบริหารส่วนตำบลบ้านนา

5.3.4 การสำรวจ (surveys) ในที่นี่หมายถึง การสำรวจเพื่อประเมินความคิดเห็น การรับรู้ ทัศนคติ ความพึงพอใจ ความจำเป็น ความต้องการของประชาชนในตำบลองค์การบริหารส่วนตำบลบ้านนาคณะกรรมการติดตามและประเมินผลแผนพัฒนาองค์การบริหารส่วนตำบลบ้านนาจะมีการบันทึกการสำรวจ และทิศทางการสำรวจไว้เป็นหลักฐาน

5.3.5 เอกสาร (Documents) การติดตามและประเมินผลยุทธศาสตร์และโครงการมีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับยุทธศาสตร์การพัฒนา ปัญหาความต้องการของประชาชนในท้องถิ่น สาเหตุของปัญหา แนวทางการแก้ไขปัญหาหรือแนวทางการพัฒนา ตลอดจนเป้าประสงค์ ค่าเป้าหมาย กลยุทธ์ แผนงาน ผลผลิตหรือโครงการ วิสัยทัศน์ขององค์การบริหารส่วนตำบล บ้านนา

**6. ประโยชน์ของการติดตามและประเมินผล**

การติดตามและประเมินผลมีประโยชนที่สำคัญคือ การนำไปใช้แก้ไขปัญหาต่าง ๆ ระหว่างดำเนินโครงการ รองลงมาคือนำไปใช้สำหรับวางแผนการจัดทำแผนพัฒนาท้องถิ่นในอนาคต ประโยชน์ต่าง ๆ แยกเป็นหัวข้อได้ ดังนี้

6.1 ได้ทราบถึงสถานภาพและสถานการณ์ต่าง ๆ ของการจัดทำแผนพัฒนาท้องถิ่นและการดำเนินการตามโครงการ ซึ่งจะทำให้วิธีการปฏิบัติดำเนินการไปแนวทางเดียวกัน

6.2 ได้ทราบถึงข้อดี ข้อเสีย ข้อบกพร่องต่าง ๆ ตลอดจนปัจจัยที่ทำให้แผนพัฒนาท้องถิ่นและการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงที ทั้งในปัจจุบันและอนาคต

6.3 ช่วยให้การใช้ทรัพยากรต่าง ๆ เกิดความประหยัด คุ้มค่าไม่เสียประโยชน์ ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น

6.4 สามารถเก็บรวมรวม วิเคราะห์ข้อมูลต่าง ๆ ที่เกี่ยวกับรายละเอียด ความต้องการ สภาพปัญหาต่าง ๆ ที่จะนำไปจัดทำเป็นโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริง ทำให้ได้รับความเชื่อถือและการยอมรับจากประชาชน ผู้มีส่วนได้เสีย หน่วยงานราชการ รัฐวิสาหกิจ องค์กรต่าง ๆ

6.5 กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการและรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียด เนื้อหา ข้อมูลให้เป็นปัจจุบันเสมอ

6.6 การวินิจฉัย สั่งการ ผู้บริหารท้องถิ่น ปลัด/รองปลัด ผู้บริหารระดับสำนัก/กอง/ฝ่ายต่าง ๆ ขององค์การบริหารส่วนตำบลบ้านนาสามารถวินิจฉัย สั่งการได้อย่างถูกต้อง ชัดเจน รัดกุมมีเหตุมีผลในการพัฒนาท้องถิ่นให้สอดคล้องกับสภาพความเป็นจริงและตามอำนาจหน้าที่ นอกจากนี้ยังสามารถกำหนดมาตรการต่าง ๆ สำหรับการปรับปรุงแก้ไขและป้องกันความผิดพลาดที่จะเกิดขึ้นได้

6.7 ทำให้ภารกิจต่าง ๆ ของบุคลากรในองค์การบริหารส่วนตำบลบ้านนาแต่ละคน แต่ละสำนัก/กอง/ฝ่ายต่าง ๆ มีความสอดคล้องกัน ประสานการทำงานให้เป็นองค์รวมของหน่วยงาน ทำให้เป้าหมายขององค์การบริหารส่วนตำบลบ้านนาเกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล

6.8 สามารถรักษาคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่าง ๆ และประชาชนพึงพอใจเมื่อได้รับการบริการประชาชนในเขตองค์การบริหารส่วนตำบลบ้านนา

**ส่วนที่ 2 การติดตามและประเมินผล**

**\*\*\*\*\*\*\*\*\*\*\*\*\*\*\*\*\*\*\*\*\***

**1. สรุปผลการติดตามและประเมินผล ปีงบประมาณ พ.ศ.2564**

**1.1ยุทธศาสตร์การพัฒนา**

1.1.1 แผนยุทธศาสตร์การพัฒนาองค์การบริหารส่วนตำบลบ้านนาเป็นแผนยุทธศาสตร์ที่กำหนดระยะเวลา 5 ปี พ.ศ.2561-2565 ซึ่งเป็นแผนพัฒนาเศรษฐกิจและสังคมขององค์การบริหารส่วนตำบลบ้านนาที่กำหนดยุทธศาสตร์และแนวทางการพัฒนาขององค์การบริหารส่วนตำบลบ้านนาซึ่งแสดงถึงวิสัยทัศน์พันธกิจและจุดมุ่งหมายเพื่อการพัฒนาในอนาคตโดยสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดินยุทธศาสตร์การพัฒนา จังหวัดชุมพร แผนยุทธศาสตร์อำเภอยะหริ่งและแผนชุมชนตำบลบ้านนา

1.1.2 แผนยุทธศาสตร์การพัฒนาองค์การบริหารส่วนตำบลบ้านนามีรายละเอียด ดังนี้

**1.วิสัยทัศน์(Vision)**

องค์การบริหารส่วนตำบลบ้านนา ได้กำหนดวิสัยทัศน์เพื่อเป็นสภาพการณ์ในอุดมคติซึ่งเป็นจุดมุ่งหมายและคาดหวังที่จะให้เกิดขึ้นหรือบรรลุในอนาคตข้างหน้า ตำบลบ้านนาเป็นตำบลขนาดกลางที่มีประชากรส่วนใหญ่นับถือศาสนาอิสลาม อนุรักษ์ศิลปะ วัฒนธรรมท้องถิ่น โดยยึดแนวทางวิถีชีวิตตามแบบมุสลิม ประกอบอาชีพเกษตรกรรมเป็นอาชีพหลัก ความคาดในอนาคตต้องเป็นชุมชนที่สงบสุข น่าอยู่ และมีฐานะความเป็นที่ดี และสนองตามนโยบายของรัฐ จึงได้กำหนด **วิสัยทัศน์** ดังนี้

**"สร้างท้องถิ่นน่าอยู่ ควบคู่เศรษฐกิจดีมีการพัฒนาโครงสร้างพื้นฐาน เสริมสร้างคุณภาพชีวิต**

**และการศึกษาที่มีคุณภาพ พัฒนาแหล่งท่องเที่ยว เกี่ยวเนื่องกับการจัดการทรัพยากรธรรมชาติและสิ่งแวดล้อมที่สมดุลย์"**

**2.ยุทธศาสตร์**

**ยุทธศาสตร์ที่ ๑ การพัฒนาด้านโครงสร้างพื้นฐาน**

แนวทางการพัฒนา 1.1 แนวทางการคมนาคมและการขนส่ง

1.2 แนวทางการสาธารณูปโภค และสาธารณูปการ

1.3 แนวทางการผังเมืองและการควบคุมอาคาร

**ยุทธศาสตร์ที่ ๒ การพัฒนาด้านส่งเสริมคุณภาพชีวิต**

**แนวทางการพัฒนา 2.1 แนวทางการส่งเสริมอาชีพ**

**2.2 แนวทางสวัสดิการสังคม**

**2.3 แนวทางด้านการศึกษา**

**2.4 แนวทางด้านบริการสาธารณสุข**

**ยุทธศาสตร์ที่ 3 ด้านการจัดระเบียบชุมชน/สังคม และการรักษาความสงบเรียบร้อย**

**แนวทางการพัฒนา 3.1 แนวทางการส่งเสริมประชาธิปไตย**

* 1. **แนวทางการรักษาความยุติธรรมและ**

**กระบวนการยุติธรรมประนอมข้อพิพาทและช่วยเหลือทางด้านกฏหมาย**

* 1. **แนวทางการป้องกันและบรรเทาสาธารณภัย**
  2. **แนวทางการรักษาความสงบเรียบร้อย**
  3. **แนวทางการป้องกันแก้ไขปัญหายาเสพติด**

**มาตรการในการป้องกันปัญหาโดยการบังคับใช้กฎหมายอย่างเคร่งครัด**

**ยุทธศาสตร์ที่ 4 ด้านการวางแผน การส่งเสริมการลงทุน พาณิชยกรรม**

**และการท่องเที่ยว**

**แนวทางการพัฒนา 4.1 แนวทางการส่งเสริมการลงทุน**

**4.2 แนวทางการส่งเสริมการเกษตร**

**4.3 แนวทางการพาณิชยกรรม**

**4.4แนวทางด้านการท่องเที่ยว**

**ยุทธศาสตร์ที่ 5 การบริหารจัดการและการอนุรักษ์ทรัพยากรธรรมชาติ สิ่งแวดล้อม**

**แนวทางการพัฒนา 5.1 แนวทางการอนุรักษ์ทรัพยากรธรรมชาติ**

**ยุทธศาสตร์ที่ ๖ ด้านการส่งเสริมศิลปะ วัฒนธรรม จารีตประเพณี และภูมิปัญญา**

**ท้องถิ่น**

**แนวทางการพัฒนา 6.1 แนวทางการส่งเสริมการสืบทอดภูมิปัญญาท้องถิ่น**

**6.2 แนวทางการอนุรักษ์ขนบธรรมเนียม จารีตประเพณี และรักษาอัตลักษณ์ของท้องถิ่น**

**6.3 แนวทางการอนุรักษ์ ทำนุบำรุง รักษาโบราณสถาน โบราณวัตถุในพื้นที่**

**ยุทธศาสตร์ที่ 7 ยุทธศาสตร์การบริหารจัดการ**

**แนวทางการพัฒนา 7.1 แนวทางการป้องกัน และปราบปรามการทุจริต ประพฤติมิชอบในภาครัฐอย่างจริงจัง**

**7.2 แนวทางการส่งเสริมการมีส่วนร่วม**

**3.เป้าประสงค์**

1.ขุดลอก คูคลองและจัดสร้างแหล่งน้ำ สงวนและเก็บกักน้ำเพื่อการเกษตร

2.พัฒนาชุมชนและสังคมตามแนวทางปรัชญาเศรษฐกิจพอเพียง

3.ส่งเสริมและพัฒนาระบบการศึกษาในสังกัด อปท.

4.พัฒนาและเตรียมบุคลากรด้านการศึกษา

5.สนับสนุนให้มีการนำระบบเทคโนโลยีสารสนเทศมาใช้เป็นเครื่องมือและประกอบการศึกษา

6.ส่งเสริมการศึกษาในระบบ นอกระบบ และการศึกษาตามอัธยาศัย

7.ประชาชนได้ใช้เส้นทางคมนามที่มีมาตรฐานปลอดภัยใช้งานได้ดี

8.ลดต้นทุนการผลิตและเพิ่มมูลค่าผลผลิต

9.สนับสนุนการทำเกษตรทางเลือก

10.ส่งเสริมประชาชนในท้องถิ่นให้มีการเลี้ยวสัตว์เศรษฐกิจ

11 ส่งเสริมพัฒนาบทบาทและคุณภาพชีวิตของเด็ก เยาวชนสตรี ผู้สูงอายุ ผู้พิการ และด้อยโอกาส

๑๒ สนับสนุนและประสานรัฐบาล องค์กรปกครองส่วนท้องถิ่นทุกระดับเพื่อป้องกันและให้มีการปราบปรามและแก้ไขปัญหาการเสพ

13 สนับสนุนการจัดตั้งกองทุน และเพิ่มสวัสดิการ

14 ส่งเสริมและสนับสนุนให้การรักษาพยาบาลประชาชนในระดับตำบล หมู่บ้าน และชุมชนที่มีคุณภาพและมาตรฐาน

11 ส่งเสริมสุขภาพและอนามัยของประชาชนในระดับหมู่บ้านและชุมชน ให้มีสุขภาพแข็งแรง

16 ส่งเสริมสนับสนุนการวางระบบการพัฒนาด้านโครงสร้างคุณภาพชีวิตพื้นฐาน

17 ก่อสร้าง ปรับปรุงเส้นทางคมนาคมอย่างทั่วถึง

18 ประสาน สนับสนุน ร่วมมือกับส่วนราชการ และองค์กรปกครองส่วนท้องถิ่นอื่นๆ

19 พัฒนาฟื้นฟูและส่งเสริมกิจกรรมด้านศาสนาศิลปวัฒนธรรมและประเพณีของชุมชนท้องถิ่นโคราช

20 ส่งเสริมและสนับสนุนกิจกรรมลานกีฬาชุมชน และจัดการแข่งขันกีฬาประเภทต่างๆ ที่เกี่ยวข้อง

21 ส่งเสริมให้ประชาชนมีส่วนร่วมการบริหารงาน

22 ส่งเสริมให้เกิดการบริหารจัดการที่มีประสิทธิภาพ ตอบสนองความต้องการของประชาชนตามหลักการบริหารกิจการบ้านเมืองที่ดี

23 ส่งเสริมสนับสนุนบุคลากรในหน่วยงานให้ ศึกษา/อบรม หลักสูตรต่างๆเพื่อให้การปฏิบัติงานมีประสิทธิภาพยิ่งขึ้น

24 ส่งเสริมและสนับสนุนการติดตั้งระบบเตือนภัยธรรมชาติ และภัยพิบัติต่าง ๆ

25 ส่งเสริมและสนับสนุน และร่วมมือกับส่วนราชการ หน่วยงาน มูลนิธิการกุศลและองค์กรที่เกี่ยวข้อง ในการเตรียมความพร้อมในการป้องกันภัย และการช่วยเหลือผู้ประสบภัย

26 ส่งเสริมสนับสนุน และร่วมมือกับส่วนราชการ องค์กรปกครองส่วนท้องถิ่น ภาคเอกชน ในการพัฒนาฟื้นฟูและอนุรักษ์แหล่งน้ำ ลุ่มน้ำลำคลอง และป่าไม้ให้มีความอุดมสมบูรณ์

27 ส่งเสริมสนับสนุนและร่วมมือกับส่วนราชการ องค์กรปกครองส่วนท้องถิ่นและภาคเอกชนในการรณรงค์สร้างจิตสำนึก เพื่อป้องกันและแก้ไขปัญหามลพิษและปัญหาสิ่งแวดล้อมของชุมชนท้องถิ่นทุกระดับ

28 ส่งเสริมสนับสนุนและสร้างความร่วมมือกับส่วนราชการที่เกี่ยวข้อง องค์กรปกครองส่วนท้องถิ่นในการจัดทำระบบกำจัดขยะรวม

(1) ประชาชนมีแหล่งกักเก็บน้ำใช้สำหรับอุปโภค บริโภคและการเกษตรอย่างพอเพียง

(2) ประชาชนในตำบลบ้านนามีรายได้เพิ่มขึ้น

(3) โรงเรียน สพฐ. 2 แห่ง ได้รับการสนับสนุนอาหารกลางวัน อาหารเสริมนม

**4.ตัวชี้วัด**

(1) ประชาชนมีแหล่งกักเก็บน้ำใช้สำหรับอุปโภค บริโภคและการเกษตรอย่างพอเพียง

(2) ประชาชนในตำบลบ้านนามีรายได้เพิ่มขึ้น

(3) โรงเรียน สพฐ. 2 แห่ง ได้รับการสนับสนุนอาหารกลางวัน อาหารเสริมนม

(4) ศพด. 2 แห่ง ได้รับการสนับสนุนอาหารกลางวัน อาหารเสริมนม รวมทั้งพัฒนาอาคารสถานที่และ ระบบบริหารจัดการ

(5) เด็กและเยาวชนได้ร่วมกิจกรรม

(6) ผู้ดูแลเด็กเล็กได้รับการพัฒนาประสิทธิในการปฏิบัติงาน

(7) เด็กเล็กได้มีความรู้ และมีทักษะเพิ่มขึ้น

(8) มีวัสดุ อุปกรณ์ การเรียนการสอนอย่างทั่วถึงและเพียงพอ

(9) อาสาสมัครในการช่วยเหลือชุมชนและประสานงานในชุมชน

(10) ประชาชนมีรายได้เพิ่มขึ้น 5%

(11) ส่งเสริมสวัสดิการสังคม สงเคราะห์ ผู้พิการ ผู้ด้อยโอกาส ผู้สูอายุ 13 หมู่บ้าน

(12) กลุ่มสตรี อสม. ได้ทำกิจกรรม ร่วมกัน และสร้างความสามัคคี

(13) ประชาชนได้รับการบริการสาธารณสุขอย่างทั่วถึง 13 หมู่บ้าน

(14) จัดวางผังเมืองขององค์กรปกครองส่วนท้องถิ่นให้เป็นไปตามมาตรฐาน

(15) ก่อสร้าง ปรับปรุงเส้นทางคมนาคมอย่างทั่วถึง 13 หมู่บ้าน

(16) ประสาน สนับสนุน ร่วมมือกับส่วนราชการ และองค์กรปกครองส่วนท้องถิ่นอื่นๆ

(17) ส่งเสริมขนบธรรมเนียม จารีตประเพณี ศิลปวัฒนธรรมอันดีงามของท้องถิ่น 13 หมู่บ้าน

(18) ส่งเสริมและสนับสนุนกิจกรรมลานกีฬาชุมชนและจัดการแข่งขันกีฬาประเภทต่างๆ ทั้ง 13 หมู่บ้าน

(19) ส่งเสริมการเลือกตั้งตามระบบการปกครองแบบประชาธิปไตยและตามกฎหมายที่เกี่ยวข้อง ทั้ง 13 หมู่บ้าน

(20) การจัดระเบียบโครงสร้างการบริหารจัดการภายในองค์กรให้สามารถปฏิบัติหน้าที่ให้เกิดประสิทธิภาพและประสิทธิผลยิ่งขึ้น 13 หมู่บ้าน

(21) ส่งเสริมให้ประชาชนมีส่วนร่วมการบริหารงาน

(22) ส่งเสริมให้เกิดการบริหารจัดการที่มีประสิทธิภาพ ตอบสนองความต้องการของประชาชนตามหลักการบริหารกิจการบ้านเมืองที่ดี 13 หมู่บ้าน

(23) ส่งเสริมและสนับสนุนการติดตั้งระบบเตือนภัยธรรมชาติ และภัยพิบัติต่างๆ 13 หมู่บ้าน

(24) ส่งเสริมการฝึกอบรมอาสาสมัครป้องกันภัยและบรรเทาสาธารณภัยประจำหมู่บ้าน/ตำบลและทีมกู้ชีพกู้ภัยตำบล 13 หมู่บ้าน

(25) สนับสนุนให้มีวัสดุอุปกรณ์เกี่ยวกับการป้องกันและการช่วยเหลือเมื่อเกิดภัยพิบัติ

(26) เพื่อทัศนียภาพที่สวยงามประชาชนเห็นประโยชน์ของการปลูกป่า

(27) ส่งเสริมสนับสนุนและร่วมมือกับส่วนราชการ องค์กรปกครองส่วนท้องถิ่นและภาคเอกชนในการรณรงค์สร้างจิตสำนึก เพื่อป้องกันและแก้ไขปัญหามลพิษและปัญหาสิ่งแวดล้อมของ 13 หมู่บ้าน

(28) การกำจัดขยะ สิ่งปฏิกูลอย่างถูกวิธี 13 หมู่บ้าน

**5.ค่าเป้าหมาย**

(1) มีแหล่งน้ำพอเพียงต่อการอุปโภคบริโภคและทำการเกษตร

(๒) การศึกษาที่มีคุณภาพและมาตรฐาน และเกิดการเรียนรู้ต่อเนื่อง

(3) ประชาชนมีทักษะในการประกอบอาชีพด้านเกษตร

(4) ประชาชนมีคุณภาพชีวิตที่ดีขึ้น

(5) ประชาชนเข้าถึงบริการสาธารณสุข มีสุขภาพแข็งแรง

(6) ประชาชนได้ใช้เส้นทางคมนาคมที่มีมาตรฐาน ปลอดภัย

(7) ประชาชนได้ร่วมกิจกรรมส่งเสริมประเพณี วัฒนธรรม การท่องเที่ยว กีฬาและนันทนาการของท้องถิ่น

(8) องค์กรปกครองส่วนท้องถิ่นมาธรรมาภิบาลดีขึ้น

(9) ประชาชนมีความปลอดภัยในชีวิตและทรัพย์สิน

(10) สิ่งแวดล้อมและทรัพยากรธรรมชาติได้รับการฟื้นฟูและอนุรักษ์

**6.กลยุทธ์**

**ยุทธศาสตร์ที่ ๑ การพัฒนาด้านโครงสร้างพื้นฐาน**

**แนวทางการพัฒนา**

๑.๑ แนวทางการคมนาคมและการขนส่ง

๑.๒ แนวทางการสาธารณูปโภค และสาธารณูปการ

1.3 การผังเมืองและการควบคุมอาคาร

**ยุทธศาสตร์ที่ ๒ การพัฒนาด้านส่งเสริมคุณภาพชีวิต**

**แนวทางการพัฒนา**

๒.๑ ด้านการส่งเสริมอาชีพ

๒.๒ ด้านสวัสดิการสังคม

๒.๓ ด้านการศึกษา

๒.๔ การบริการสาธารณสุข

**ยุทธศาสตร์ที่ ๓ ด้านการจัดระเบียบชุมชน/สังคม และการรักษาความสงบเรียบร้อย**

**แนวทางการพัฒนา**

๓.๑ การส่งเสริมประชาธิปไตย

๓.๒ การรักษาความยุติธรรมและกระบวนการยุติธรรมประนอมข้อพิพาทและช่วยเหลือทางด้านกฏหมาย

๓.๓ แนวทางการป้องกันและบรรเทาสาธารณภัย

3.4 แนวทางการรักษาความสงบเรียบร้อย

3.5 แนวทางการป้องกันแก้ไขปัญหาปัญหายาเสพติด มาตรการในการป้องกันปัญหา โดยการบังคับใช้กฎหมายอย่างเคร่งครัด

**ยุทธศาสตร์ที่ ๔ ด้านการวางแผน การส่งเสริมการลงทุน พาณิชยกรรม และการท่องเที่ยว**

**แนวทางการพัฒนา**

๔.๑ แนวทางการส่งเสริมการลงทุน

๔.๒ แนวทางการส่งเสริมการเกษตร

๔.๓ แนวทางการพาณิชยกรรม

4.4 แนวทางด้านการท่องเที่ยว

**ยุทธศาสตร์ที่ ๕ ด้านการบริหารจัดการและการอนุรักษ์ทรัพยากรธรรมชาติ สิ่งแวดล้อม**

**แนวทางการพัฒนา**

๕.๑ แนวทางการอนุรักษ์ทรัพยากรธรรมชาติ

**ยุทธศาสตร์ที่ ๖ ด้านการส่งเสริมศิลปะ วัฒนธรรม จารีตประเพณี และภูมิปัญญาท้องถิ่น**

**แนวทางการพัฒนา**

๖.๑ แนวทางการส่งเสริมการสืบทอดภูมิปัญญาท้องถิ่น

6.2 แนวทางการอนุรักษ์ขนบธรรมเนียม จารีตประเพณี และรักษาอัตลักษณ์ของ

ท้องถิ่น

6.3 แนวทางการอนุรักษ์ ทำนุบำรุง รักษาโบราณสถาน โบราณวัตถุในพื้นที่

**ยุทธศาสตร์ที่ ๗ ยุทธศาสตร์การบริหารจัดการ**

**แนวทางการพัฒนา**

๗.๑ แนวทางการป้องกัน และปราบปรามการทุจริต ประพฤติมิชอบในภาครัฐอย่างจริงจัง

๗.๒ แนวทางการส่งเสริมการมีส่วนร่วม

**7.จุดยืนทางยุทธศาสตร์**

(1) การพัฒนาชุมชนให้น่าอยู่มีความเข้มแข็ง โดยได้รับบริการสาธารณะด้านโครงสร้างพื้นฐานที่จำเป็นเพื่อรองรับการขยายตัวของชุมชนและเศรษฐกิจ

(2) การพัฒนาระบบการศึกษาและส่งเสริมศิลปวัฒนธรรมท้องถิ่น

(3) ส่งเสริมและพัฒนาศักยภาพคนและความเข้มแข็งของชุมชนในการพึ่งตนเอง

(4) การกำจัดขยะมูลฝอย สิ่งปฏิกูลและมลภาวะสิ่งแวดล้อมที่มีอย่างยั่งยืน

(5) การพัฒนาระบบการบริหารจัดการภาครัฐที่ดีและมีส่วนร่วมจากทุกภาคส่วน

**แผนงาน**

(1) แผนงานบริหารงานงานทั่วไป

(2) แผนงานการรักษาความสงบภายใน

(3) แผนงานการศึกษา

(4) แผนงานสาธารณสุข

(5) แผนงานเคหะและชุมชน

(6) แผนงานสร้างความเข้มแข็งของชุมชน

(7) แผนงานการศาสนาและวัฒนธรรมและนันทนาการ

(8) แผนงานการเกษตร

(๙) แผนงานงบกลาง

**ความเชื่อมโยงของยุทธศาสตร์ในภาพรวม**

ในการจัดทำแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์การบริหารส่วนตำบลบ้านนา มีความสอดคล้องกับ ยุทธศาสตร์การพัฒนาขององค์กรปกครองส่วนท้องถิ่นจังหวัด ยุทธศาสตร์จังหวัด ยุทธศาสตร์การพัฒนากลุ่มจังหวัด ยุทธศาสตร์การพัฒนาภาค แผนพัฒนาเศรษฐกิจและสังคมแห่งชาติ ฉบับที่ ๑๒ และ ยุทธศาสตร์ชาติ ๒๐ ปี

**การวิเคราะห์เพื่อพัฒนาท้องถิ่น**

**1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

ในการจัดทำแผนพัฒนาท้องถิ่นห้าปีขององค์การบริหารส่วนตำบลได้ใช้การวิเคราะห์ SWOT Analysis/Demand (Demand Analysis)/Global Demand และTrend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วย การวิเคราะห์ศักยภาพด้านเศรษฐกิจ ด้านสังคม ด้านทรัพยากรธรรมชาติและสิ่งแวดล้อม ซึ่งมีรายละเอียดดังนี้

**จุดแข็ง (S : Strength-s)**

- ประชาชนมีความพร้อม จะมีส่วนร่วมในกระบวนการพัฒนาท้องถิ่น

- การจัดโครงสร้างภายในมีความเหมาะสมสอดคล้องกับภารกิจ

- มีองค์การบริหารส่วนตำบลที่พร้อมจะให้บริการสาธารณะและแก้ไขปัญหาความเดือดร้อนของประชาชน

- มีการประสานร่วมมือกันระหว่างองค์การบริหารส่วนตำบลกับส่วนราชการต่างๆ

- ผู้นำชุมชนมีความเข้มแข็ง และมีศักยภาพในการพัฒนา

- ส่งเสริมการมีส่วนร่วมของประชาชนในรูปแบบประชาคม การประชุมวางแผนเตรียมงาน

**จุดอ่อน (W : Weakness)**

- กฎหมาย ระเบียบ ข้อบังคับที่เกี่ยวข้องกับการปฏิบัติงาน มีการแก้ไขเปลี่ยนแปลงอยู่ตลอดเวลาทำให้ประชาชนเกิดความสับสน

- เจ้าหน้าที่ผู้ปฏิบัติสับสนขาดความชัดเจน

- องค์การบริหารส่วนตำบล มีงบประมาณจำกัด ทำให้การพัฒนาไม่เป็นไปตามแผนพัฒนาที่วางไว้

- การใช้ทรัพยากรธรรมชาติ และการทำลายสิ่งแวดล้อมเพิ่มขึ้น ก่อให้เกิดปัญหาภัยธรรมชาติ

**โอกาส (O : Opportunity)**

- จังหวัดชุมพร หรือหน่วยงานที่เกี่ยวข้องสนับสนุนงบประมาณให้องค์การบริหารส่วนตำบล ดำเนินการตามแผนงานโครงการตามแนวทางยุทธศาสตร์การพัฒนาจังหวัด และแผนพัฒนาองค์การบริหารส่วนตำบล

- มีเส้นทางคมนาคมเชื่อมระหว่างจังหวัด สามารถรองรับการขยายตัวทางด้านเศรษฐกิจ

- นโยบายของรัฐบาลในการส่งเสริมการกระจายอำนาจการปกครองท้องถิ่น โดยการสร้างดุลยภาพระหว่างการกำกับดูแล และความเป็นอิสระของท้องถิ่นในการบริหารจัดการงบประมาณและบุคลากรของท้องถิ่น

**อุปสรรค (T : Threat)**

- ประชาชนขาดความรู้ ความเข้าใจ บทบาทหน้าที่ของตนเองกับงานของท้องถิ่น

**2 แผนพัฒนาท้องถิ่น (พ.ศ.2561 – 2565)**

**แผนพัฒนาท้องถิ่น พ.ศ.2561 – 2565 (เฉพาะปี พ.ศ.2564)**จากตาราง สรุปผลได้ดังนี้ ความพึงพอใจที่ไดจากการเก็บรวบรวมข้อมูล จากประชาชน ผู้เกี่ยวข้องโดยใช้แบบประเมินความพอใจผลการดำเนินงานขององค์กรปกครองส่วนท้องถิ่นในยุทธศาสตร์นั้นๆเปลี่ยนแปลงของชุมชนหลังจาก ที่ไดดำเนินงานตามแผนยุทธศาสตร์แลว อาทิ การเปลี่ยนแปลงด้านรายได สุขภาพ สิ่งแวดล้อม ฯลฯ โดยนำเอาข้อมูล กกช. 2 ค. และ จปฐ. มาใช้หรือข้อมูลอื่นๆ ที่องค์กรปกครองส่วนทองถิ่นมีอยู่ เพื่อศึกษาการศึกษาความ เปลี่ยนแปลงซึ่งองค์กรปกครองส่วนท้องถิ่นจะ เป็นผู้เลือกเอาตัวชี้วัดเหล่านั้นมาเป็นตัวประเมินการเปลี่ยนแปลงของชุมชนแล้วนำมาเปรียบเทียบก่อนและหลังการดำเนินงานตาม แผนยุทธศาสตร์

**การวิเคราะห์เชิงคุณภาพ**

องค์การบริหารส่วนตำบลบ้านนาได้จัดทำแผนยุทธศาสตร์การพัฒนาและแผนพัฒนาท้องถิ่น (พ.ศ.2561-2565) ตามกระบวนการที่บัญญัติไว้ในระเบียบกระทรวงมหาดไทย โดยผ่านการมีส่วนร่วมของประชาชน เช่น การจัดเวทีประชาคม การประชุมคณะกรรมการสนับสนุนการจัดทำแผนฯ การประชุมคณะกรรมการพัฒนาฯ เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ที่บรรจุไว้ในแผนพัฒนาท้องถิ่น (พ.ศ.2561-2565) ต่อไป

องค์การบริหารส่วนตำบลบ้านนาได้ประกาศใช้แผนพัฒนาท้องถิ่น (พ.ศ.2561-2565) เมื่อวันที่ 14 มิถุนายน พ.ศ.2562 โดยได้กำหนดโครงการที่จะดำเนินการตามแผนพัฒนาท้องถิ่น(พ.ศ.2561 -2565) ได้ดำเนินการโครงการตามข้อบัญญัติงบประมาณพ.ศ.2564 ในเขตพื้นที่โดยได้รับความร่วมมือการส่งเสริมและสนับสนุนจากภาคประชาชนภาครัฐและภาคเอกชนในพื้นที่ตลอดจนโครงการต่างๆประสบผลสำเร็จด้วยดีก่อให้เกิดประโยชน์แก่ประชาชนทั้งในพื้นที่และพื้นที่ใกล้เคียงโดยมีผลการดำเนินงานที่สำคัญ

**๕. สรุปผลการวิเคราะห์การติดตามและประเมินผล**

การสรุปผลในภาพรวมทั้งหมดที่อยู่ในแผนพัฒนาท้องถิ่น พ.ศ.2561 – ๒๕๖๕ (พ.ศ.๒๕๖4) ที่อยู่ในงบประมาณรายจ่ายประจำปี/เพิ่มเติม จ่ายขาดเงินสะสม เงินอุดหนุนเฉพาะกิจ โอนตั้งจ่ายใหม่ โอนงบประมาณเพิ่ม มีรายละเอียดดังนี้

**ส่วนที่ 4**

**สรุปผล ข้อสังเกตและข้อเสนอแนะ**

**๔.๑ สรุปผลการพัฒนาท้องถิ่นในภาพรวม**

     ด้วยรัฐธรรมนูญ มาตรา 253 กำหนดให้ อปท.สภาท้องถิ่น และผู้บริหารท้องถิ่น เปิดเผยข้อมูลและรายงานผลการดำเนินงานให้ประชาชนทราบ รวมตลอดทั้ง มีกลไกให้ประชาชนในท้องถิ่นมีส่วนร่วมด้วย ทั้งนี้ ตามหลักเกณฑ์และวิธีการที่กฎหมายบัญญัติ ประกอบกับระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 2) พ.ศ.2559 (ฉบับที่ 3) พ.ศ.๒๕61 ข้อ 30 (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่นและคณะกรรมการ พัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่ เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลา ไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

     ดังนั้น เพื่อการปฏิบัติให้เป็นไปตามเจตนารมณ์ ของระเบียบกระทรวงมหาดไทยว่าด้วยการจัด

ทำแผนพัฒนาองค์กรปกครองส่วนท้องถิ่น องค์การบริหารส่วนบ้านนาจึงขอประกาศผลการดำเนินงานการจัดทำงบประมาณ การใช้จ่าย และผลการดำเนินงานรวมทั้งการติดตามและประเมินผลแผนพัฒนาท้องถิ่น ในรอบปีงบประมาณ พ.ศ.2564 มา เพื่อให้ประชาชนได้มีส่วนร่วมในการตรวจสอบและกำกับการบริหารจัดการ องค์การบริหารส่วนตำบลบ้านนาดังนี้

**2. ข้อเสนอแนะในการจัดทำแผนพัฒนาท้องถิ่นในอนาคต**

เพื่อให้ตามติดตามและประเมินผลแผนพัฒนาขององค์การบริหารส่วนตำบลบ้านนาประจำปีงบประมาณ พ.ศ.๒๕๖4 (ระหว่างเดือนตุลาคม ๒๕๕63 – กันยายน ๒๕๖4) เป็นไปด้วยความถูกต้องและบรรลุเป้าหมายตามระเบียบกระทรวงมหาดไทยและข้อสั่งการของกรมส่งเสริมการปกครองท้องถิ่นดังกล่าว องค์การบริหารส่วนตำบลบ้านนาจึงได้ดำเนินการนำเข้าข้อมูลแผนพัฒนาท้องถิ่น (พ.ศ.๒๕๖1 – ๒๕๖5) ประจำปีงบประมาณ พ.ศ.๒๕๖4 ในระบบ e-plan และได้นำข้อมูลในระบบอีแพลนดังกล่าวมาใช้ในการติดตามและประเมินผลแผนครั้งนี้ ซึ่งในครั้งนี้ก็ยังควรมีการปรับปรุงเพื่อให้มีประสิทธิ์ภาพและประสิทธิ์ผลต่อไปในครั้งหน้า ดังนี้

1. การติดตามและประเมินผลแผนพัฒนาขององค์การบริหารส่วนตำบล คณะกรรมการติดตามและประเมินผลแผนพัฒนาองค์การบริหารส่วนบ้านนาควรมีเสนอการกำหนดเครื่องมือ อุปกรณ์ สิ่งที่ใช้เป็นสื่อสำหรับการติดตามและประเมินผลที่หลากหลายและมีแนวทางเลือกที่หลากหลาย

2. การติดตามและประเมินผลแผนพัฒนาท้องถิ่น คณะกรรมการฯ ควรมีการนำผลการวัดคุณภาพของแผนมาใช้เป็นกรอบหรือแนวทางในการติดตามและประเมินผลแผนพัฒนาท้องถิ่น

3. คณะกรรมการพัฒนาท้องถิ่นควรเห็นความสำคัญ ในการจัดประชุมประชาคมท้องถิ่น ส่วนราชการและรัฐวิสาหกิจที่เกี่ยวข้อง เพื่อรับทราบปัญหา ความต้องการ ประเด็นการพัฒนา และประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่ เพื่อนำมากำหนดแนวทางการจัดทำแผนยุทธศาสตร์การพัฒนา

4. ผู้บริหารควรเร่งรัดให้มีการดำเนินโครงการในช่วงต้นปีงบประมาณมากกว่าการทำโครงการโครงสร้างพื้นฐานที่ใช้งบประมาณมากกว่าโครงการกิจกรรม เพราะอาจจะทำให้สิ้นปีงบประมาณองค์การบริหารส่วนตำบลจะไม่สามารถดำเนินการให้บรรลุวัตถุประสงค์ที่กำหนดไว้ในแผนพัฒนาได้ และอาจทำให้ประชาชนไม่พึงพอใจในการดำเนินงาน เพราะไม่สามารถดำเนินการแก้ไขปัญหาให้กับประชาชนได้ตามความต้องการสูงสุดของประชาชน

5. ควรมีการส่งเสริมสนับสนุนการพัฒนา การศึกษา สาธารณสุข ตลอดจนถึงในการอนุรักษ์และพัฒนา ศิลปวัฒนธรรมอันดีงาม และภูมิปัญญาท้องถิ่น การรักษาระบบการบริหารจัดการที่ดี โดยให้ประชาชนมีส่วนร่วมในการตัดสินใจ การวางแผนพัฒนา ตรวจสอบเพื่อให้เกิดความโปร่งใสส่งเสริมการพัฒนากลุ่มอาชีพ พัฒนาศักยภาพคนและชุมชนให้เข้มแข็ง สร้างระบบคมนาคม ระบบสาธารณูปโภค และสาธารณูปการที่มีประสิทธิภาพ พัฒนาในการจัดการขยะมูลฝอย จัดการทรัพยากรธรรมชาติและสิ่งแวดล้อมเพื่อการพัฒนาที่ยั่งยืน และมุ่งส่งเสริมความปลอดภัยในชีวิตและทรัพย์สินของประชาชนพึงพอใจในการดำเนินงาน เพราะไม่สามารถดำเนินการแก้ไขปัญหาให้กับประชาชนได้ตามความต้องการสูงสุดของประชาชน